Տարօրինակ դեպքեր

**«Տարօրինակ դեպքեր»** կամ **Առեղծվածային իրադարձություններ** (), ամերիկյան գերբնական սարսափ վեբ-հեռուստասերիալ, ստեղծված Դաֆեր եղբայրների կողմից։ Սցենարի հեղինակները և ռեժիսորները Մեթ և Ռոս Դաֆերներն են։ Գլխավոր պրոդյուսերը Շոն Լևին է։ Գլխավոր դերերում են Վայնոնա Ռայդերը, Դեյվիդ Հարբորը, Ֆին Վուլֆհարդը, Միլլի Բոբբի Բրաունը, Գեյթեն Մատարացոն, Քալեբ Մաքլաֆլինը, Սեյդի Սինկը, Նատալիա Դայերը, Չարլի Հիթոնը, Քարա Բուոնոն և Մեթյու Մոդինը։ Պատմությունը հետևում է փոքր տղայի անհայտացումը և տելեկինետիկ աղջկան, ով օգնում է տղայի ընկերներին գտնել նրան։ Միաժամանակ տղայի մեծ եղբայրը և քաղաքի ոստիկանապետը նույնպես իրենց հետազոտություններն են կատարում։ Գործողությունները տեղի են ունենում 1980-ական թվականների Ինդիանայում։ Այս սերիալը լույս է տեսել 2016 թվականի հուլիսի 15-ին Նեթֆլիքսում։ Այն ստացել է դրական գրախոսություններ։ Երկրորդ եթերաշրջանը թողարկվել է 2017 թվականի հոկտեմբերի 27-ին։ 2017 թվականի դեկտեմբերին Նեթֆլիքսը պատվիրեց երրորդ եթերաշրջանը, որի պրեմիերան տեղի է ունեցել 2019 թվականի հունիսի 4-ին։ Սառա Բուոնոն, ով կերտում է Նենսիի և Մայքի մոր դերը, իր հարցազրույցում նշել է, որ չորրորդ եթերաշրջանի նկարահանումները սկսվելու են 2019 թվականի հոկտեմբերին։ Դաֆեր եղբայրները նշել են, որ հեռուստասերիալի համար նախատեսված է չորս կամ հինգ եթերաշրջան։

## Սյուժե
### Առաջին եթերաշրջան
1983 թվականի նոյեմբերի 6-ին Ինդիանայի Հոքինս քաղաքում 12 տարեկան Ուիլ Բայերսը (Նոահ Շնեփ) անհասկանալիորեն անհետանում է։ Ուիլի մայրը՝ Ջոյսը, փորձում է գտնել Ուիլին, և միաժամանակ ոստիկանապետ Ջիմ Հոփերը սկսում է հետախուզել, Ուիլի ընկերների՝ Դասթինի, Մայքի, Լուկասի պես։ Հաջորդ օրը տղաները գտնում են տելեկինետիկ աղջկա, որը գիտի, թե Ուիլը որտեղ է։ Երբ նրանք սկսում են ճշմարտությունը պարզել, մի կառավարական կազմակերպություն փորձում է այն թաքցնել այն ժամանակ, երբ մի այլ նենգ ուժ թաքնված է հակառակ կողմում։

### Երկրորդ եթերաշրջան
Զուգահեռ իրականությունից եկած հրեշի դեմ տարած հաղթանակից անցել է մեկ տարի։ Ուիլին տանջում են տեսիլքները և «հակառակ կողմ» տեղափոխվելը, որը առաջացնում է հսկա Ստվերային Հրեշը։ Հոփերը կառավարության գործակալներից թաքցնում է Տասնմեկին անտառում գտնվող իր պապիկի տանը։ Շերիֆ Հոփերը գտնում է խորհրդավոր վառված դդումներ, որոնցից ոչ հեռու գտնում է «հակառակ կողմ»-ից առաջացած լորձեր։ Դասթինը մի խորհրդավոր կենդանի է գտնում, ով միանգամից ճանաչում է Ուիլին։ Հոքինս է տեղափոխվում ընկերների տարիքակից Մաքսը։ Դասթինը և Լուկասը ընդունում են նրան, ի տարբերություն Մայքի, որը կարոտում է Տասնմեկին և փորձում է նրա հետ կապվել ռացիայի միջոցով։ Աղջիկը, իր հերթին, նույնպես կարոտում և 353 օր լսում է նրան։ Սակայն նա Հոփերիի արգելքի պատճառով չի կարող Մայքին պատասխանել։

### Երրորդ եթերաշրջան
1984 թվականին սովետական զորքերը փորձում են բացել զուգահեռ իրականության սեփական պորտալը, սակայն ձախողում են։ Հերթական փորձերը նրանք հետաձգում են հաջորդ տարի։ 1985 թվականին Հոքինսում բացվում է «Սթարքորտ» առևտրի կենտրոնը, որտեղ հաճախում է ամբողջ քաղաքը։ Մայքի և Ջեյնի միջև ռոմանտիկ հարաբերություններ են զարգանում, որը դուր չի գալիս շերիֆ Հոփերին, որին հաջողվում է կռվեցնել զույգին։ Դասթինը վերադառնում է ամառային գիտական ճամբարից և իր ընկերների՝ Մայքի, Ուիլի, Լուկասի, Ջեյնի (Տասնմեկ) և Մաքսի հետ միասին բլրի վրա սիրողական ռադիոկայան են պատրաստում, որպեսզի կապվեն Դասթինի ճամբարական ընկերուհի Սյուզիի հետ։ Դասթինը լսում է ռուսների ռադիոազդանշանը, որով ծածկագրված հաղորդագրություն է փոխանցվում։

## Դերերում

* **[[Վայնոնա Ռայդեր]]ը**՝ Ջոյս Բայերսի դերում։ Ջոյս Բայերսը  Ջոնաթանի և Ուիլի մայրն է, ով բաժնաված էր նրանց հորից՝ Լոնի Բայերսից։ Երկրորդ եթերաշրջանում հանդիպում է նախկին դասընկերոջ՝ Բոբ Նյուբիի հետ, մինչև Բոբի մահը։ Ջոյսը և Հոփերը միմյանց հանդեպ զգացմունքներ ունեն, որի մասին խոստովանում են չորրոդ եթերաշրջանի ավարտին։

***[[Դեյվիդ Հարբոր]]ը**՝  Ջիմ Հոփերի դերում։ Ջիմ Հոփերը կամ Հոփը Հոքինսի շերիֆն է։ Հոփերը ամուսնալուծվել էր այն բանից հետո, երբ նրա փոքրիկ դուստր Սառան մահացել էր քաղցկեղից, ինչի հետևանքով նա սկսել էր հարբեցողությամբ էր զբաղվել։ Վերջ ի վերջո նա ավելի պատասխանատու է դառնում՝ Ուիլին Դեմոգարգոնից փրկելուց և Տասնմեկին իր խնամակալության տակ վերցնելուց հետո։

* **[[Ֆին Վուլֆհարդ]]ը**՝ Մայք Ուիլերի դերում։ Մայքլ Ուիլերը  Քարեն և Թոդ Ուիլերների որդին է,Նենսիի կրթսեր և Հոլլիի Ավագ եղբայրը։ Նա Ուիլի ընկերներից մեկն է։ Մայքլը խելացի ու բարեխիղճ աշակերտ էր։ Նա զգացմունքեր  ուներ Տասնմեկի հանդեպ և ավելի ուշ  սկսում է հանդիպել նրա հետ։

* **[[Միլլի Բոբբի Բրաուն]]ը**՝ Տասնմեկի դերում։ Տասնմեկը  տելեկինետիկ կարողություններով աղջիկ է, և Հոփերի խորթ դուստրը։ Նա մեծացել և փորձերի էր ենթարկվել Հոքինսի լաբորատորիայում, որտեղ ուսումնասիրում էին իր ուժերը։ Փախուստից հետո օգնում է Մայքին ու ընկերներին փնտրել Ուիլին։

***[[Գեյթեն Մատարացո]]ն**՝ Դասթին Հենդերսոնի դերում։ Դասթին Հենդերսոնը՝ Քլաուդի Հենդերսոնի միակ երեխան է և Ուիլի ընկերը։ Հիմարիկ ու հնարամիտ է և իր Անրակա-գանգային դիզաստոսի պատճառով թլատ է։ Երկրորդ եթերաշրջանում զգացմունքներ է ունենում Մաքսի հանդեպ։ Երրորդ եթերաշրջանում սկսում է հանդիպել Սյուզիի հետ, ում հետ ծանոթացել էր ամառյին ճամբարում։

***[[Քալեբ Մաքլաֆլին]]ը**՝ Լուկաս Սինքլերի դերում։ Լուկաս Չարլզ Սինքլերը  Սյու և Չարլզ Սինքլերների ավագ զավակն է և Էրիկայի ավագ եղբայրը  և Ուիլի ընկերը։ Լուկասը սկզբում զգուշանում էր Տասնմեկից, բայց ավելի ուշ նրանք ընկերանում են։ Երկրորդ եթերաշրջանում սիրահարվում է Մաքսիմին իսկ երրորդում նրանք սկսում են հանդիպել։ Չորրորդ եթերաշրջանում  նա միանում է դպրոցի բասկետբոլի թիմին։

***[[Նատալիա Դայեր]]ը**՝ Նենսի Ուիլերի դերում։ Նենսի Ուիլերը  Քարեն և Թոդ Վիլերների ավագ դուստրն է, Մայքի և Հոլլիի ավագ քույրը։ Դպրոցում բոլորի կողմից անտեսված էր՝ մինչև Սթիվին հանդիպելը։ Նրանց հարաբերությունները ձգվում են մինչև երկրորդ եթերաշրջանի ավարտը, երբ Նենսին սկսում է հանդիպել Ջոնաթանի հետ։ Նենսին սկսնակ լրագրող էր։

***[[Չարլի Հիթոն]]ը**՝ Ջոնաթան Բայերսի դերում։ Ջոնաթան Բայերսը Ջոյսի ավագ որդին է և Ուիլի ավագ եղբայրը, նա շատ կապված էր մոր ու եղբոր հետ, ամաչկոտ էր, զուսպ ինչպես նաև սկզբնակ նկարիչ էր, ում Հոքինսի դպրոցում մշտապես ենթարկում էին ծաղրանքի։ Ջոնաթանը և Նենսին սկսում են հանդիպել երկրորդ եթերաշրջնի ավարտին։

***Քարա Բուոնոն**՝ Քերեն Ուիլերի դերում։ Քարեն Ուիլերը  Նենսիի, Մայքի և Հոլիի մայրն է և Թեդի կինը։ Չնայած նա հոգում սիրում էր իր երեխաներին, սակայն շատ դեպքերում չգիտեր, թե ինչ էր կատարվում նրանց կյանքում։ Երկրորդ եթերաշրջանի վերջում և Երրոդի սկզբում Քարենի մոտ հայտնվում է սիրային հետաքրքրություն Բիլլի Հարգրովի հանդեպ։

***Մեթյու Մոդինը**՝ բժիշկ Մարթին Բրեների դերում։ Մարտին Բրեները Հոքինսի ազգային լաբորատորիայի կառավարիչն էր և Տասնմեկի ուսուցիչն էր՝ ում Տասնմեկը «Պապա» էր անվանում։ Խելացի և մանիպուլյատիվ անձնավորություն էր, ում միայն գիտական առաջընթացն էր հուզում։ Տասնմեկի փախուստիվ հետո նա իր անձնակազմով փորձում է գտնել աղջկան։ Չորրոդ եթերաշրջանում վերադառնում է, որպեսզի օգնի Տասնմեկին վերադարձնել իր ուժերը։

***[[Նոա Շնափ]]ը**՝ Ուիլ Բայերսի դերում։ Ջոյսի կրտսեր որդին և Ջոնաթանի կրտսեր եղբայրն է։ Նրան առևանգում է Հակառակ կողմից եկած հրեշը։ Հետագայում նա մշտապես կաի մեջ է հակառակ կողմի և այնտեղ բնակվող Միտք զավթողի հետ։

***[[Դակրե Մոնտգոմերի]]ն**՝ Բիլլի Հարգրովի դերում։ Բիլլի ՀԱրգրովը Մաքսի դաժան ու կոպիտ խորթ եղբայրն է։ Պարզվում է, որ Բիլլիի վարքքագիծը պայմանավորված էր մանուկ հասակում հոր կողմից ֆիզիկական բռնության ենթարկվելու հետ։ Երրոդ եթերաշրջանում Բիլլին դառնում է Միտք Զավթողի զորքերի հրամանատարը։ Բիլլին մահանում է՝ փրկելով Տասնմեկին։

***Շոն Էսթոնը**՝ Բոբ Նյուբիի դերում։ Բոբ Նյուբին  Ջոյսի ու Հոփերի նախկին դասընկերն էր, ում պատկանում էր Radio-Shack էլեկտրոտեխնիկայի խանութը։ Երկորդ եթերաշրջանում հանդիպում էր Ջոյսի հետ։ Երկրորդ եթերաշրջանի ավարտին դեմոշները հարձակվում են  Բոբի վրա և խժռում են նրան։

***[[Մայա Հոուք]]ը**՝ Ռոբին Բաքլիի դերում։ Ռոբին Բաքլին Սթիվի գործընկերն էր Սթարքորտում, ում հաջողվում է գաղտնալսել ռուսական գաղտնի հաղորդագրությունը, որից հետո գտնել և ներխուժել ռուսական հատուկ բազան։ Երրորդ եթերաշրջանի վերջում խոստովանում է, որ լեսբուհի է։

***Փրիա Ֆերգյուսոնը**՝ Էրիկա Սինքլերի դերում։ Էրիկա Սինքլերը Սյու և Չարլզ Սինքլերների կրտսեր երեխան է և Լուկասի կրտսեր քույրը։ Նա շատ գռեհիկ, չարախոս ու չարաճճի երեխա է։ Սակայն շատ ժամանակ օգնում է գլխավոր հերոսներին։

***Բրեդ Գելմանը**՝ Մյուրեյ Բաումանի դերում։ Մյուրեյ Բաումանը  անձնական դետեկտիվ էր, ում վարձել էին Բարբարա Հոլանդի ծնողները իրենց դստեր անհետացումը բացահայտելու համար։ Սերիալի ընթացքում շատ հերոսներ օգնություն են խնդրում նրանից։

***[[Ջոզեֆ Քուին]]ը**՝ Էդդի Մանսենի դերում։ Էդվարդ (Էդդի) Մանսենը  Հոքինսի միջին դպրոցի էքսցենտրիկ աշակերտ էր և Մայքի ու Դասթինի ընկերը, «Դժոխքի կրակի» ակոմբի հիմնադիրն ու ղեկավարը։ Նրան մեղադրում են Վեքնայի կատարած սպանությունների մեջ։ Որպեսզի մաքրի իր անունը նա միանում է գլխավոր հերոսներին և փորձում է սպանել Վեքնային։ Էդդին մահանում է Հակառակ կողմում, երբ Դասթինի հետ փորձում էին շեղել դեմոչղջիկներին։
***[[Էդուարդո Ֆրանկո]]ն**՝ Արջեյլի դերում։ Արջեյլը  Ջոնաթանի ընկերն է, ով աշխատում էր  պիցցերիայի առաքիչ։ Նա օգնում փախնել է Ջոնաթանին, Ուիլին և Մայքին, երբ ԱՄՆ-ի բանակը հարձակվել էր վերջիններիս տան վրա։
***[[Ջեյմս Քեմբել Մ․ Բաուեր]]ը** Վեքնայի դերում։ Վեքնան  արյունախում արարած էր հակառակ կողմից,ով առաջին անգամ հայտնվում է չորրորդ եթերաշրջանում։ Նա հետապնդում և սպանում էր մարդկանց, ովքեր ապաքինվել էին անցյալում տեղի ունեցած դժբախտ դեպքերից։

## Եթերաշրջաններ


## Սերիաների ցանկ
### Առաջին եթերաշրջան (2016)


### Երկրորդ եթերաշրջան (2017)


### Երրորդ եթերաշրջան (2019)


### Չորրորդ եթերաշրջան (2022)


## Ստեղծման պատմություն
### Շոուրաներներ
Սերիալը ստեղծողներն են 32-ամյա երկվորյակ եղբայրներ՝ Մեթ և Ռոս Դաֆերները։ Նախագիծը մտածվել էր իրականացումից երեք տարի առաջ, սակայն այդ ժամանակ նրանք հեռուստատեսությունում դեռ փորձ չունեին։ 2015 թվականին նրանք գրել և ռեժիսորավորել են «Թաքնվածները» լիամետրաժ ֆիլմը։ Հեռուստատեսությունում նրանց դեբյուտը եղել է «Սոճիներ» (անգլ․ «Wayward Pines») հեռուստասերիալի սցենարի վրա աշխատելը։ «Տարօրինակ դեպքեր»-ը Դաֆեր եղբայրների հեղինակային նախագիծն էր, որտեղ նրանք գործադիր պրոդյուսերներ, սցենարիստներ և ռեժիսորներ են։

Հայտնի է, որ հեռուստասերիալի աշխատանքային անվանումը «Մոնտոկ» քաղաքն էր, որտեղ 20-րդ դարի 80-ական թվականներին անցկացվում էր «Նախագիծ Մոնտոկ»-ը, ուստի գործողությունները պետք է տեղի ունենային Լոնգ Այլենդում, այլ ոչ թե Ինդիանայում։ Հետաքրքիր է նաև, որ հեռուստասերիալում հիշատակվում է «MKUltra» նախագծի մասին։

### Քասթինգ
Առաջին և երկրորդ եթերաշրջանների հաջողությունից հետո սերիալի դերասանները վերակնքեցին Նեթֆլիքսի հետ իրենց պայմանագիրը, իսկ երրորդ եթերաշրանում նրանց հոնորարը մի քանի անգամ ավելացել է։ Առաջատար դերասաններ Վայնոնա Ռայդերը և Դեյվիդ Հարբորը մեկ սերիայի նկարահանումների համար ստացել են 350 հազար դոլար, նախկին 150 և 80 հազար դոլարների փոխարեն։ Ֆին Վուլֆհարդի, Գեյթեն Մատարացոյի, Քալեբ Մաքլաֆլինի և Նոա Շնափի մեկ սերիայի հոնորարները կազմում են 250 հազար դոլար, նախկին 20 հազարի փոխարեն։ Երկրորդ պլանի դերասաններ Նատալիա Դայերը, Չարլի Հիթոնը և Ջո Քիրին մեկ սերիայի համար ստացել են 150 հազար դոլար։ Միլլի Բոբբի Բրաունի հոնորարը չի հրապարակվում, սակայն նա ավելի շատ է վարձատրվում, քան այլ պատանի դերասանները։ Ըստ աղբյուրների, այն կարող է 300-ից 350 հազար դոլար կազմել։

## Դատավարություն
2018 թվականի ապրիլին ռեժիսոր Չարլի Քեսլերը հայց ներկայացնելով Դաֆեր եղբայրների դեմ դիմել է Լոս Անջելեսի Գերագույն դատարան, որոնց մեղադրում էր գրագողության մեջ։ Քեսլերը պնդում է, որ «Տարօրինակ դեպքեր» սերիալի գաղափարը նրանք վերցրել են իր՝ 6 րոպեանոց «Մոնտոկ» կարճամետրաժ ֆիլմից և օգտագործել են «Նախագիծ Մոնտոկ» ֆիլմի համար իր գրած սցենարը։ 2012 թվականին թողարկված Քասլերի կարճամետրաժ ֆիլմում պատմում է կորած տղայի, ռազմական բազայի, որտեղ փորձարկումներ են կատարվում, և այլ իրականությունից հրեշի մասին։ Հայցում Քասլերը նշում է, որ 2014 թվականի Թրայբեքա կինոփառատոնի շրջանակներում հանդիպել է Դաֆեր եղբայրների հետ և նրանց է տվել «սցենարներ, գաղափարներ և պատմություններ» իր լիամետրաժ՝ «Նախագիծ Մոնտոկ» ֆիլմին ծանոթանալու համար։ Քասլերը պնդում է, որ հենց այդ անունով Դաֆեր եղբայրներ առաջարկել են իրենց սերիալը Նեթֆլիքսին։ Արդյունքում, սերիալի գործողությունները Մոնտոկից տեղախողեցին Ինդիանա, իսկ սերիալը ստացավ «Տարօրինակ դեպքեր» անվանումը։ Իրենց հերթին, Դաֆեր եղբայրները հայցը «անհիմն» են անվանել, իսկ իրենց փաստաբան Ալեքս Քոները նշեց, որ նրանք երբեք Քասլերի հետ չեն հանդիպել և նրա հետ միասին ոչ մի նախագիծ չեն քննարկել՝ «Սա ընդամենը ուրիշ մարդկանց ստեղծագործության և աշխատանքի միջոցով հարստանալու փորձ է»։

## Քննադատություններ և կարծիքներ
Թողարկումից հետո «Տարօրինակ դեպքեր» հեռուստասերիալը հեռուստատեսային քննադատների կողմից բարձր գնահատականների արժանացավ։ Rotten Tomatoes-ում սերիալը ունի 70 կարծիքից հիմնված 94 % վարկանիշ և 10-ից 8 միջին գնահատական։ Գրախոսները այն կարծիքին են, որ «կլանող, սրտաճմլիկ, տեղ-տեղ վախեցնող «Տարօրինակ դեպքեր» հեռուստասերիալը Սփիլբերգի ֆիլմերի և 1980-ականների հեռուստատեսային հիթերի խառնուրդ է»։ Metacritic կայքում առաջին եթերաշրջանը ունի 100-ից 76 վերկանիշ, որը հիմնված է 32 կարծիքների վրա։

Rotten Tomatoes կայքում երկրորդ եթերաշրջանը ունի 94 % վարկանիշ, որը հիմնված է 120 կարծիքների վրա։ Միջին գնահատականը կազմել է 7,79 10-ից։ Metacritic կայքում երկրորդ եթերաշրջանը ստացել է 78 վարկանիշ 100-ից, որը հիմնված է 33 կարծիքների վրա։

Սթիվեն Քինգը և զարմանալի և տարօրինակ ֆիլմերի գիտակ Գիլյերմո դել Տորոն «Տարօրինակ դեպքեր» հեռուստասերիալը դիտելուց հետո չմոռացան իրենց երկրպագուներին խորհուրդ տալ նախագիծը։ Քինգը գրում է՝ «Անկեղծ զարմանք։ Ա+։ Բաց չթողնեք։ Վայնոնա Ռայդերը հրաշալի է»։

Դել Տորոն, ում աշխատանքները նույնպես ոգեշնչել են Դաֆեր եղբայրներին, նույնպես դրական է խոսել սերիալի մասին՝ «Ես կցանկանայի հրապարակայնորեն շնորհակալություն հայտնել Դաֆեր եղբյարներին։ Շնորհակալ եմ, որ «Տարօրինակ դեպքեր» հեռուստասերիալում կան հղումներ ձեր խոնարհ ծառայի ֆլմերից։ Շատ հաճելի է»։ Ռեժիսորը ավելացրել է, որ «Տարօրինակ դեպքեր»-ը իր մեջ շատ բան է ներառում, օրինակ՝ Քինգին, Սփիլբերգին, 1980-ականներին, իրեն, սակայն, իր կարծիքով ամենագլխավորը այն է, որ սա լավ սերիալ է։

Սերիալի հաջողությունը նպաստեց հիմնական դերաասանական կազմի հայտնիությանը։ Գեյթեն Մատարացոն, Քալեբ Մաքլաֆլինը և Միլլի Բոբբի Բրաունը հրավիրվել են 2016 թվականի սեպտեմբերի 18-ին «Էմմի» միցանակաբաշխության արարողությանը։ Արարողությունից առաջ նրանք բեմում ելույթ ունեցան Բրունո Մարսի «Uptown Funk» երգով և աղմկահարույց հաջողություն ունեցան։

## Ծանոթագրություններ

## Արտաքին հղումներ
*«Առեղծվածային իրադարձություններ», films.bz

Կատեգորիա:2010-ականների ամերիկյան դրամա հեռուստասերիալներ
Կատեգորիա:2010-ականների ամերիկյան սարսափ հեռուստասերիալներ
Կատեգորիա:2016 հեռուստասերիալներ
Կատեգորիա:Ամերիկյան հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Գիտաֆանտաստիկ ֆիլմեր
Կատեգորիա:Նեթֆլիքսի բնօրինակ ծրագրեր